Notum sit omnibus hominibus tam presentibus quam futuris quod ego G comes Masticonensis dedi et concessi monachis de Maceriis XX conbuliones salis in perpetuum pro remedio scilicet anime męę et omnium antecessorum meorum et rogatu domini G de Reun quos recipere debent predicti monachi in villa Ledonis inter Pascha et Pentecostes per singulos annos. Acta sunt hec anno ab Incarnatione Domini Mo Co LXXo VIIo. Cuius rei testes sunt : Bernardus tunc prior de Maceriis, Joffredus miles de Luasia, Uldricus de Vienna, Henricus de Bisuntio, Hunbertus prepositus Ledonis, Gunterius de Belli Ioco. Hoc donum laudavit comes Willelmus et sigillo suo firmavit.